ابو بکر بن علی

ابو بکر بن علی کا نام کربلا کے شہیدوں میں سے شمار کیا گیا ہے ۔ آپ کے والد حضرت علی ؑ اور والدہ کا نام لیلی بنت مسعود بن خالد تمیمی ہے۔بعض منابع میں روز عاشورا حضرت علی کی اولاد میں سے آپ کو پہلا شہید شمار کیا گیا ہے ۔

تعارف 
بعض نے آپ کا نام " عبد اللہ " اور بعض نے "عبید اللہ " لکھا ہے جبکہ بعض " محمد اصغر" کہتے ہیں ۔قول مشہور کی بنا پر آپ کی والدہ کا نام لیلی بنت مسعود نہشلی ہے اور ایک قول کی بنا پر فاطمہ بنت حزام کلبی ام البنین بھی مذکور ہوا ہے ۔

شہادت 
بعض تاریخ کتب نے انہیں کربلا کے شہیدوں می سے شمار کیا ہے جبکہ طبری ، ابو الفرج اصفہانی ،ابن شہر آشوب ان کی کربلا میں شہادت کے متعلق مشکوک ہیں۔ شیخ مفید نے ان کا نام کربلا کے شہیدوں میں ذکر کیا ہے لیکن ابوبکر کو محمد اصغر کی کنیت کہا ہے ۔

بعض نے انہیں حضرت علی کی اولاد میں سے پہلا شہید کہا ہے جو اجازت لینے کے بعد میدان جہاد کی طرف روانہ ہوئے ۔امام باقر ؑ کی روایت کے مطابق ہمدان قبیلے کے شخص نے انہیں شہید کیا ہے۔ ایک اور نقل کے مطابق زجر بن قیس غنوی ان کا قاتل ہے جبکہ بعض نے کہا ہے کہ ان کی نعش پانی کے ایک نالے میں پائی گئی اور ان کا قاتل نا معلوم شخص ہے ۔بعض نے ان کا مدفن "گنج شہدا" کہا ہے ۔ تاریخی مستندات میں ان کی اولاد مذکور نہیں ہے ۔

زیارت ناحیہ

حوالہ جات

مآخذ 
 منبع اصلی: نگاہی نو بہ جریان عاشورا: ص 130ـ129.

 مجلسی، محمد باقر، بحار الانوار الجامعہ لدرر اخبار الائمۃ الاطہار،‌دار احیاء التراث العربی، بیروت، 1403ق.
 ابن اعثم کوفی، تحقیق علی شیری، ج 5، چاپ دوم: بیروت، دارالاضواء، 1411ق.
 مسعودی، علی بن حسین، التنبیہ و الاشراف، ترجمہ ابوالقاسم پاینده، چاپ دوم: تہران، انتشارات علمی و فرہنگی، 1356ش.
 شیخ مفید، الارشاد، موسسہ آل البیت، ج 1، چاپ اول: قم، انتشارات الموتمر العالمی، 1413ق.
 ابن سعد، الطبقات الکبری، تحقیق عبدالقادر عطا، ج 3، چاپ دوم: بیروت، دارالکتب العلمیہ، 1418ق.
 دینوری، ابن قتیبہ، المعارف، تحقیق ثروت عکاشہ، چاپ ششم، الهیئۃ المصریۃ للکتاب.
 شیخ طوسی، رجال، چاپ اول: نجف، المکتبۃ الحیدریہ، 1380ق.
 ابن جوزی، المنتظم، تحقیق محمد عبدالقادر عطا و مصطفی عبدالقادر، ج 5، چاپ اول: بیروت، دارالکتب العلمیہ، 1412ق.
 دینوری، ابن قتیبہ، الامامہ و السیاسہ، تحقیق علی شیری، ج2، چاپ اول: بیروت، دارالاضواء، 1410ق.
 طبری، محمد بن جریر، تاریخ طبری، تحقق محمد ابوالفضل ابراہیم، ج 5، بیروت، بی‌تا.
 ابن فندق، لباب الانساب، تحقیق مہدی رجایی و محمود مرعشی، ج1، چاپ اول: کتابخانہ آیت الله مرعشی، 1410ق.
 یعقوبی، احمد بن واضح، تاریخ یعقوبی، ج2، چاپ ششم: بیروت، دارصادر، 1415ق.

شہدائے واقعہ کربلا
اصحاب امام حسین
اولاد امام علی
حرم امام حسین میں مدفون افراد